
AMCAN(ION)
· Galluogi myfyrwyr i gynllunio a chynnal ymchwiliad manwl i bwnc sy’n berthnasol i gynllun gradd / cyd-destun arfer proffesiynol y myfyriwr.

· Rhoi cyfle i gymhwyso dealltwriaeth o fethodoleg a dulliau ymchwil i’r ymchwiliad a chaniatáu i fyfyrwyr ddangos eu gallu i weithio gydag ymreolaeth gymharol wrth ymgymryd â darn estynedig, manwl o ddysgu annibynnol.

DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyriwr allu:
· cwblhau prosiect ymchwil sylweddol sy’n adlewyrchu sgiliau priodol o ran cymathu, cyfosod, dadlau, cyfathrebu a chyflwyno, mewn dewis faes sy’n berthnasol i’w gynllun gradd;
· cwblhau ei ymchwil a chyflwyno dogfen orffenedig o fewn yr amser a bennwyd ac i safonau a gytunwyd;
· manteisio ar gysyniadau, egwyddorion ac arferion a gyflwynwyd mewn modylau eraill a dangos cysylltiadau a pherthnasoedd;
· pennu cyflwr presennol gwybodaeth mewn maes penodol a chyfrannu at y wybodaeth honno.

CYNNWYS DANGOSOL
Mae’r modwl hwn yn ei hanfod yn ddarn o waith unigol, hunangyfeiriol, y bydd ei gynnwys yn benodol i’ch cynllun gradd / maes proffesiynol a’ch diddordebau: 
· Cynllunio, rheoli a gweithredu prosiect ymchwil manwl sy’n adeiladu ar/cyfrannu at wybodaeth a/neu arfer.   

· Defnyddio amrywiaeth o sgiliau rheoli prosiectau i reoli amser ac adnoddau eraill, rheoli perthnasoedd, a chynnal cyfathrebu rheolaidd.

· Deall a chymhwyso materion ymarferol o ran ymgymryd ag ymchwil annibynnol, yn cynnwys: dysgu a datblygu annibynnol; ystyriaethau moesegol yn ymwneud â buddiannau rhanddeiliaid; ymchwil mewnol. 

· Archwilio llenyddiaeth briodol, a llunio adolygiad llenyddiaeth, sy’n dangos dealltwriaeth gysyniadol a damcaniaethol uwch a lefel uchel o werthuso beirniadol. 

· Y gallu i gyfiawnhau a defnyddio dulliau priodol o ymchwil ansoddol a/neu feintiol a dadansoddi data i fodloni anghenion y pwnc a ddewiswyd.

· Y gallu i syntheseiddio a dehongli data a grëwyd gan ymchwil, a gwerthuso hyn yng nghyd-destun llenyddiaeth briodol.

· Ystyriaeth o’r cysylltiadau rhwng ymchwil a chyd-destunau proffesiynol, gan ddangos sut y gallai cynnyrch ymchwil gyfoethogi neu wella arfer, neu wella deilliannau, plant/pobl ifanc/oedolion sy’n agored i niwed / cymunedau. 

· Y gallu i fynegi pob agwedd ar y prosiect ymchwil yn glir ac yn rhesymegol, ac i lunio traethawd hir sy’n cynnwys trafodaeth a ddadleuir yn fedrus ar ganfyddiadau ymchwil, a chasgliadau clir. Gall hyn fod naill ai’n astudiaeth empirig neu’n adolygiad llenyddiaeth.  

Dyraniad Amser Astudio
Mae’r amser astudio ar gyfer y modwl wedi ei rannu fel a ganlyn:
	Math o weithgaredd
	Oriau
	Canran

RHESTR DDARLLEN DDANGOSOL

Caiff myfyrwyr eu cyfeirio at ddeunydd darllen penodol, a/neu ddeunydd priodol arall, ac fe’u hanogir i archwilio posibiliadau ymchwil yn eu meysydd arbenigol eu hunain

